križovatke pred obchodným domom Metro na Sídlisku Ťahanovce. Náraz bol taký silný, že vodič za volantom Škody na krátku dobu stratil vedomie. Auto sa dalo do pohybu a dolu kopcom naberalo stále väčšiu rýchlosť. Spolujazdkyňa duchaplne chcela zatiahnuť ručnú brzdu a keď auto ani potom nezastalo, strhla riadenie. Auto vyšlo vpravo mimo vozovku, kde už konečne zostalo stáť.
Na miesto zanedlho prišla záchranka. Zraneného vodiča okamžite previezla do nemocnice, kde ho následne hospitalizovali. Na mieste nehody sme zastihli dvoch mužov, ktorí odstraňovali havarovanú škodu. "Keď doňho narazil, zalomilo ho v krku a odpadol. Jeho manželka chcela situáciu zachrániť, preto aspoň vytočila volant, aby sa jej podarilo dostať z cesty. Hneď po nehode ich zobrala sanitka," prezradil švagor majiteľa auta.
Zistili sme, že 42-ročný Košičan utrpel ťažké podvrtnutie krčnej chrbtice a zlomeninu stavcov. Polícia prípad zatiaľ kvalifikuje ako priestupok v doprave, nedodržanie bezpečnej vzdialenosti. Je však možné, že vzhľadom na závažnosť poranenia bude začaté trestné stíhanie pre ublíženie na zdraví.